CELEX: 62013TN0470
Language: sl
Date: 2013-08-30 00:00:00
Title: Zadeva T-470/13: Tožba, vložena 30. avgusta 2013 – Merck proti Komisiji

9.11.2013   
            
            
               SL
            
            
               Uradni list Evropske unije
            
            
               C 325/46
            
         Tožba, vložena 30. avgusta 2013 – Merck proti Komisiji
   (Zadeva T-470/13)
   2013/C 325/74
   Jezik postopka: angleščina
   
      Stranki
   
   
      Tožeča stranka: Merck KGaA (Darmstadt, Nemčija) (zastopniki: B. Bär-Bouyssière, K. Lillerud, L. Voldstad, B. Marschall, P. Sabbadini, R. De Travieso, M. Holzhäuser, S. O, odvetniki, M. Marelus, solicitor, R. Kreisberger in L. Osepciu, barristers)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               za nične razglasi člena 1(1) in 2(1) Odločbe Komisije C(2013) 3803 final z dne 19. junija 2013 v zadevi COMP/39.226 – Lundbeck) in člene 2(5), 3 in 4, kolikor zadevajo družbo Merck;
            
         
               —
            
            
               podredno, razveljavi ali zmanjša kazen, naloženo družbi Merck in
            
         
               —
            
            
               odredi, naj se družbi Merck povrnejo njeni stroški.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja trinajst tožbenih razlogov.
   
               1.
            
            
               S prvimi tožbenim razlogom navaja, da se je Komisija zmotila pri razlagi pojma omejitev v smislu člena 101 PDEU.
            
         
               2.
            
            
               Z drugim tožbenim razlogom navaja, da je Komisijina teorija škode v bistvenem napačna.
            
         
               3.
            
            
               S tretjim tožbenim razlogom navaja, da je pristop Komisije v nasprotju z načelom pravne varnosti.
            
         
               4.
            
            
               S četrtim tožbenim razlogom zatrjuje, da se je Komisija zmotila pri tem, ko ni upoštevala, ali ni primerno upoštevala dejanskih, ekonomskih in pravnih okoliščin, ki kažejo na to, da brez sporazumov družba GUK ne bi hitreje dala na trg citaloprama v Združenem kraljestvu in na drugih trgih EGP.
            
         
               5.
            
            
               S petim tožbenim razlogom zatrjuje, da se je Komisija zmotila pri presoji obsega sporazumov med družbama Lundbeck in GUK.
            
         
               6.
            
            
               S šestim tožbenim razlogom navaja, da je Komisija pravno in dejansko napačno presodila, da sta družbi Lundbeck in GUK morebitna konkurenta.
            
         
               7.
            
            
               S sedmim tožbenim razlogom zatrjuje, da je Komisija storila očitno napako pri presoji, ker je sklepala, da ima družba GUK protikonkurenčne namene s tem, da je sklenil sporazume med Združenim kraljestvom in EGP.
            
         
               8.
            
            
               Z osmim tožbenim razlogom navaja, da je Komisija napravila dejansko napako pri ugotavljanju velikosti in namena prenosa vrednosti med družbama Lundbeck in GUK.
            
         
               9.
            
            
               Z devetim tožbenim razlogom navaja, da Komisija ni pravilno presodila argumentov strank glede člena 101(3) PDEU.
            
         
               10.
            
            
               Z desetim tožbenim razlogom zatrjuje, da Komisija ni pravilno upoštevala dokazov družbe Merck, s katerimi je ta ovrgla domnevo o odločilnem vplivu in se je zato storila pravno in dejansko napako pri ugotovitvi, da domneva ni ovržena.
            
         
               11.
            
            
               Z enajstim tožbenim razlogom navaja, da bi bilo treba odločbo Komisije razglasiti za nično, ker je prepozna.
            
         
               12.
            
            
               Z dvanajstim tožbenim razlogom navaja, da je Komisija kršila pravico strank do izjave.
            
         
               13.
            
            
               S tretjim tožbenim razlogom navaja, da se je Komisija zmotila pri presoji kazni.